હિંમતનગર તાલુકાના જામળા ગામની સીમમાં આવેલી ગૌચરની જમીનમાંથી ગેરકાયદેસર ખોદકામ કરાયા બાદ ખાણ ખનિજ વિભાગના અધિકારીઓ દ્વારા તપાસ કરવામાં આવી હતી જેમાં બિનઅધિકૃત રીતે ૭૪૮પ મેટ્રીક ટન માટી જેની કિંમત રૂ. પ. ૦૭ લાખનું ખોદકામ કરાયું હોવાનું બહાર આવતા ખાણ ખનિજના માઈન્સ સુપરવાઈઝરે ગઈકાલે બુધવારે જામળા ગ્રામ પંચાયતના સરપંચ અને તલાટી વિરૂધ્ધ ગ્રામ્ય પોલીસ મથકે ફરીયાદ નોંધાવી છે જો કે પોલીસ તપાસ દરમ્યાન ખનીજ ચોરી મામલે અનેક માથાભારે શખ્સોના નામ ખુલશે તેવું ખાણ ખનિજ વિભાગના અધિકારીઓએ જણાવ્યુ હતુ.